In nomine Domini nostri Jesu Christi. Ego Rodulfus, agnomine Jacob, dono Deo et sanctis apostolis ejus Petro et Paulo, ad locum Cluniacum, ubi preest domnus Odilo abba, quoddam mansum qui situs est in villa Marnan, cum omnibus appendiciis suis, videlicet pratis, campis, vineis et omnibus omnino appendiciis, quæ mihi jure paterno obvenerunt, et sicut avus meus possedit, totum ad integrum dono predicto loco. Hanc autem donationem facio pro redemptione animæ meæ, ut Dominus propicietur omnibus peccatis meis. Si quis hanc donationem contradicere voluerit, a Deo se damnari sciat, nisi digne emendaverit. Hanc cartam ego manus tactu firmo, et omnibus subscriptis firmare rogo. S. Addæ, uxoris ejus. S. Oddonis, Gausfredi, Seguini, Heldini, Stephani.